CELEX: 32020R1159
Language: fi
Date: 2020-08-05 00:00:00
Title: Komission täytäntöönpanoasetus (EU) 2020/1159, annettu 5 päivänä elokuuta 2020, asetusten (EU) N:o 1321/2014 ja (EU) 2015/640 muuttamisesta uusien täydentävien lentokelpoisuusvaatimusten käyttöönoton osalta

6.8.2020   
               
               
                  FI
               
               
                  Euroopan unionin virallinen lehti
               
               
                  L 257/14
               
            
         KOMISSION TÄYTÄNTÖÖNPANOASETUS (EU) 2020/1159,
         annettu 5 päivänä elokuuta 2020,
         asetusten (EU) N:o 1321/2014 ja (EU) 2015/640 muuttamisesta uusien täydentävien lentokelpoisuusvaatimusten käyttöönoton osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta annetun Euroopan parlamentin ja neuvoston asetuksen (EU) 2018/1139 (1) ja erityisesti sen 17 artiklan 1 kohdan h alakohdan,
         sekä katsoo seuraavaa:
         
                     (1)
                  
                  
                     Euroopan unionin lentoturvallisuusvirasto, jäljempänä ’virasto’, antaa asetuksen (EU) 2018/1139 76 artiklan 3 kohdan nojalla sertifiointieritelmät ja päivittää ne säännöllisesti. Ilma-aluksen, jonka suunnittelu on jo sertifioitu, ei kuitenkaan tarvitse olla sertifiointieritelmien päivitetyn version mukainen silloin, kun se on tuotannossa tai otettu jo käyttöön. Jotta ilmailun turvallisuus- ja ympäristövaatimukset unionissa säilyisivät korkealla tasolla, olisikin edellytettävä, että tällaiset ilma-alukset täyttävät täydentävät lentokelpoisuusvaatimukset, jotka eivät suunnittelun sertifiointiajankohtana sisältyneet alkuperäiseen sertifiointieritelmään. Komission asetuksessa (EU) 2015/640 (2) vahvistetaan tällaisia täydentäviä lentokelpoisuusvaatimuksia. Mainittua asetusta olisi nyt muutettava vanhentuvia ilma-aluksia koskevien uusien vaatimusten lisäämiseksi.
                  
               
                     (2)
                  
                  
                     Virasto julkaisi vuonna 2007 hyväksyttävät vaatimusten täyttämisen menetelmät (AMC) 20–20, joissa annetaan teknisiä ohjeita sellaisen jatkuvan rakenteellisen eheyden ohjelman laatimiseksi, jonka tavoitteena on varmistaa vanhentuvien ilma-alusten turvallinen käyttö niiden koko käyttöiän ajan. Koska hyväksyttävät vaatimusten täyttämisen menetelmät eivät ole luonteeltaan sitovia, ohjeiden soveltaminen ei välttämättä ole yhdenmukaista kaikkialla unionissa. Lentotoimintaa voidaan siten tällä hetkellä harjoittaa suurilla ilma-aluksilla, joiden suunnittelussa, muutoksissa tai korjauksissa ei ole otettu tehokkaasti huomioon vaurionsietokyvyn arvioita, laaja-alaisia väsymisvaurioita eikä korroosionestoa. Väsymisestä, myös laaja-alaisesta väsymisestä ja korroosiosta, johtuvien katastrofaalisten vikojen ehkäisemiseksi asetukseen (EU) 2015/640 olisi sisällytettävä vanhentuvia ilma-aluksia koskevat täydentävät lentokelpoisuusvaatimukset.
                  
               
                     (3)
                  
                  
                     Kaikkien ilma-alusten vanhentumisen voidaan katsoa alkavan siitä hetkestä, kun ilma-alus on valmistettu. Ilma-aluksen vanhentuminen riippuu iän sekä lentojen ja lentotuntien määrän kaltaisista tekijöistä. Yksittäiset ilma-aluksen komponentit vanhentuvat eri tavoin, ja vanhentumistekijöihin kuuluu toistuvista käyttökerroista, kulumisesta, heikkenemisestä ja korroosiosta johtuva väsyminen. Nämä tekijät voivat olla turvallisuuden kannalta hyvin huolestuttavia, jos niitä ei hallita asianmukaisesti ilma-aluksen koko käyttöiän ajan. Huoltokokemus on osoittanut, että vanhentuvien ilma-alusten rakenteellista eheyttä koskevaa tietämystä on päivitettävä jatkuvasti. Sen vuoksi asetukseen (EU) 2015/640 olisi sisällytettävä uusia vaatimuksia, jotta tiedot vanhentumiseen vaikuttavista tekijöistä voidaan pitää ajan tasalla reaaliaikaisten käyttökokemusten perusteella ja nykyaikaisten analyysi- ja testausvälineiden avulla.
                  
               
                     (4)
                  
                  
                     Vanhentuvia ilma-aluksia koskevilla vaatimuksilla olisi varmistettava, että suunnitteluhyväksynnän haltijat tuottavat nämä tiedot ja noudattavat korroosiosta ja väsymisestä johtuvien rakenteellisten puutteiden ehkäisemiseksi tarvittavia menetelmiä, ohjeita ja käsikirjoja sekä asettavat nämä tiedot lentotoiminnan harjoittajien saataville. Jotta tähän päästään, suunnitteluhyväksynnän haltijoita olisi vaadittava laatimaan ilma-alustyypille kattava jatkuvan rakenteellisen eheyden ohjelma sekä arvioimaan nykyisiä muutos- ja korjaussuunnitelmia vaurionsietokyvyn suhteen. Samalla lentotoiminnan harjoittajia olisi vaadittava sisällyttämään nämä tiedot huolto-ohjelmaansa niin, että muutosten ja korjausten haitalliset vaikutukset kuhunkin ilma-aluksen runkoon ja sen huoltovaatimuksiin otetaan huomioon.
                  
               
                     (5)
                  
                  
                     Sen varmistamiseksi, että näiden uusien vaatimusten perusteella tuotettuja tietoja, menetelmiä, ohjeita ja käsikirjoja käytetään myös suurten lentokoneiden huollossa, komission asetuksen (EU) N:o 1321/2014 (3) liitteessä I olevassa M.A.302 kohdassa on tarpeen viitata asetuksen (EU) 2015/640 liitteen I osassa 26 säädettyihin vaatimuksiin.
                  
               
                     (6)
                  
                  
                     Jäsenvaltioissa on rekisteröityinä useita satoja suuria lentokoneita, joissa on luokan D rahti- tai matkatavaraosastot. Hallitsemattomien tulipalojen riskiä tämäntyyppisissä osastoissa pidetään suurena, erityisesti kun otetaan huomioon, että litiumakkujen kuljettaminen rahti- tai matkatavaraosastoissa on lisääntynyt viime vuosina, samoin kuin todettua lämpöläpilyöntien ja niistä seuraavien, näihin akkuihin liittyvien tulipalojen riskiä.
                  
               
                     (7)
                  
                  
                     Virasto otti syyskuussa 2007 käyttöön uudet suunnittelustandardit, joilla poistetaan luokan D rahti- ja matkatavaraosastot suurten lentokoneiden sertifiointieritelmistä. Näiden standardien tarkoituksena oli vähentää riskiä loukkaantumista tai kuolonuhreista rahti- tai matkatavaraosastossa lennolla syttyvässä tulipalossa, mutta niitä sovelletaan ainoastaan suuriin lentokoneisiin, jotka on sertifioitu syyskuun 2007 jälkeen esitettyjen pyyntöjen perusteella. Koska tietyt suuret lentokoneet eivät välttämättä ole näiden standardien mukaisia ja kun otetaan asianmukaisesti huomioon suurilla lentokoneilla harjoitettavan lentotoiminnan luonne ja riski, näitä standardeja olisi nyt sovellettava kaikkiin käytössä oleviin suuriin lentokoneisiin, jotka virasto on sertifioinut.
                  
               
                     (8)
                  
                  
                     Viime vuosikymmeninä kiitotieltä suistumiset ovat olleet merkittävä tekijä onnettomuuksissa kaikkialla maailmassa ja suuri riski ilmailun turvallisuudelle. Vuotta 2018 koskevassa EASAn vuotuisessa turvallisuuskatsauksessa todetaan kiitotieltä suistumisten olevan toinen kahdesta suurimmasta riskialueesta. Saman ajanjakson aikana samalle väestömäärälle sattuneista muista kuin kuolemaan johtaneista onnettomuuksista 30 prosenttia oli kiitotieltä suistumisia. Laskun aikana tapahtuneiden kiitotieltä suistumisten määrä on lisääntynyt liikenteen kasvun myötä. Koska lentoliikenteen odotetaan kasvavan edelleen niin maailmanlaajuisesti kuin Euroopassa, myös kiitotieltä suistumisten määrän voidaan odottaa kasvavan entisestään, jos toimiin ei ryhdytä.
                  
               
                     (9)
                  
                  
                     Virasto otti tammikuussa 2020 käyttöön uudet suunnittelustandardit sellaisten järjestelmien asentamiseksi, jotka tukevat ohjaamomiehistöä päätöksenteossa lähestymisen ja laskun aikana. Näillä standardeilla pyritään vähentämään kiitotieltä suistumisten riskiä laskun aikana. Kun otetaan asianmukaisesti huomioon suurilla lentokoneilla harjoitettavan lentotoiminnan luonne ja riski, näitä uusia standardeja olisi nyt sovellettava kaikkiin käytössä oleviin suuriin lentokoneisiin, jotka virasto on sertifioinut.
                  
               
                     (10)
                  
                  
                     Sen vuoksi komission asetuksia (EU) N:o 1321/2014 ja (EU) 2015/640 olisi muutettava. Käynnissä olevan covid-19-pandemian johdosta on toimialalle aiheutuvan lisätaakan välttämiseksi ja tähän asetukseen sisältyvien uusien sääntöjen ja menetelmien noudattamisen helpottamiseksi otettu käyttöön siirtymäkausi.
                  
               
                     (11)
                  
                  
                     Tässä asetuksessa säädetyt toimenpiteet perustuvat lausuntoihin 12/2016 (4) ja 04/2019 (5), jotka virasto on antanut asetuksen (EU) 2018/1139 76 artiklan 1 kohdan mukaisesti.
                  
               
                     (12)
                  
                  
                     Tässä asetuksessa säädetyt toimenpiteet ovat asetuksen (EU) 2018/1139 127 artiklan 3 kohdassa tarkoitetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 1321/2014 liite I (osa M) tämän asetuksen liitteen I mukaisesti.
         
         
            2 artikla
            Muutetaan asetus (EU) 2015/640 seuraavasti:
            
                        1)
                     
                     
                        Korvataan 1 artikla seuraavasti:
                        
                           ”1 artikla
                           Kohde ja soveltamisala
                           
                              1.   Tässä asetuksessa vahvistetaan yhteiset täydentävät yksityiskohtaiset lentokelpoisuusvaatimukset, jotka koskevat ilma-alusten jatkuvaa lentokelpoisuutta ja ilma-alusten turvallisuuden parantamista.
                           
                           
                              2.   Tätä asetusta sovelletaan
                              
                                          a)
                                       
                                       
                                          lentotoiminnan harjoittajiin, jotka harjoittavat toimintaa
                                          
                                                      i)
                                                   
                                                   
                                                      jäsenvaltiossa rekisteröidyillä ilma-aluksilla;
                                                   
                                                
                                                      ii)
                                                   
                                                   
                                                      kolmannessa maassa rekisteröidyillä ilma-aluksilla, joita käyttää jäsenvaltion valvoma lentotoiminnan harjoittaja;
                                                   
                                                
                                    
                                          b)
                                       
                                       
                                          sellaisen tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen taikka muutos- tai korjaussuunnitelman hyväksynnän haltijoihin, jonka virasto on hyväksynyt komission asetuksen (EU) N:o 748/2012 (*) mukaisesti tai joka katsotaan mainitun asetuksen 3 artiklan mukaisesti annetuksi;
                                       
                                    
                                          c)
                                       
                                       
                                          sellaisen suuren turbiinimoottorilentokoneen tyyppihyväksyntätodistuksen tai rajoitetun tyyppihyväksyntätodistuksen hakijoihin, jota koskeva hakemus on jätetty ennen 1 päivää tammikuuta 2019 ja joille annetaan todistus 26 päivän elokuuta 2020 jälkeen, kun ne mainitaan liitteessä I (osa 26).
                                       
                                    
                        
                        
                           (*)  Komission asetus (EU) N:o 748/2012, annettu 3 päivänä elokuuta 2012, ilma-alusten ja niihin liittyvien tuotteiden, osien ja laitteiden lentokelpoisuus- ja ympäristösertifiointia sekä suunnittelu- ja tuotanto-organisaatioiden sertifiointia koskevista täytäntöönpanosäännöistä (EUVL L 224, 21.8.2012, s. 1).”"
                        
                     
                  
                        2)
                     
                     
                        Lisätään 2 artiklaan e–o alakohta seuraavasti:
                        
                                    ”e)
                                 
                                 
                                    ’voimassaolorajoituksella’ (LOV) rakenteellista huolto-ohjelmaa tukevien teknisten tietojen yhteydessä ajanjaksoa, joka ilmoitetaan kertyneiden lentojaksojen tai lentotuntien taikka molempien lukumääränä ja jonka osalta on osoitettu, ettei lentokoneessa tule sinä aikana esiintymään laaja-alaisia väsymisvaurioita;
                                 
                              
                                    f)
                                 
                                 
                                    ’lentokelpoisuusrajoitusjaksolla’ (ALS) asetuksen (EU) N:o 748/2012 liitteessä I (osa 21) olevassa 21.A.61, 107.A.21 ja 21.A.120A kohdassa vaadittujen jatkuvan lentokelpoisuuden ylläpitämistä koskevien ohjeiden jaksoa, joka sisältää lentokelpoisuusrajoituksia, joissa määritellään pakolliset vaihtoajat, tarkastusvälit ja niihin liittyvä tarkastusmenetelmä;
                                 
                              
                                    g)
                                 
                                 
                                    ’korroosionesto-ohjelmalla’ (CPCP) asiakirjaa, jossa esitetään järjestelmällinen lähestymistapa lentokoneen primäärirakenteen korroosion estoon ja valvontaan ja joka koostuu korroosioon liittyvistä perustehtävistä, joihin kuuluvat tarkastukset ja niiden kohdealueet, määritellyt korroosiotasot sekä vaatimusten noudattamisajat (toteutuskynnykset ja toistovälit). Tyyppihyväksyntätodistuksen haltija määrittää korroosionesto-ohjelman perustason, jota lentotoiminnan harjoittajat voivat mukauttaa laatiakseen omassa huolto-ohjelmassaan lentotoimintaansa mukautetun korroosionesto-ohjelman;
                                 
                              
                                    h)
                                 
                                 
                                    ’laaja-alaisella väsymisvauriolla’ (WFD) sitä, että lentokoneen rakenteessa on useissa paikoissa samanaikaisesti halkeamia, jotka ovat kooltaan ja määrältään sellaisia, ettei rakenne enää täytä sen sertifioinnissa käytettyjä viankestävyyden tai jäännöslujuuden vaatimuksia;
                                 
                              
                                    i)
                                 
                                 
                                    ’perusrakenteella’ kunkin lentokonemallin tyyppihyväksyntätodistuksen mukaista suunniteltua rakennetta (eli lentokoneen toimituskokoonpanoa);
                                 
                              
                                    j)
                                 
                                 
                                    ’väsymiskriittisellä perusrakenteella’ (FCBS) lentokoneen perusrakennetta, jonka tyyppihyväksyntätodistuksen haltija on luokitellut väsymiskriittiseksi rakenteeksi;
                                 
                              
                                    k)
                                 
                                 
                                    ’väsymiskriittisellä muutetulla rakenteella’ (FCMS) mitä tahansa väsymisen kannalta kriittistä lentokoneen rakennetta, joka on seurausta sen tyyppisuunnitelman muutoksesta tai johon tällainen muutos vaikuttaa, ja joka ei vielä kuulu väsymiskriittisen perusrakenteen osiin;
                                 
                              
                                    l)
                                 
                                 
                                    ’vaurionsietokyvyn arvioinnilla’ (DTE) prosessia, joka johtaa sellaisten huoltotoimenpiteiden määrittämiseen, jotka ovat tarpeen katastrofaaliseen vikaan mahdollisesti johtavien väsymismurtumien havaitsemiseksi tai estämiseksi. Korjausten ja muutosten yhteydessä vaurionsietokyvyn arviointiin sisältyy korjauksen tai muutoksen arviointi sekä korjauksen tai muutoksen kohteena olevan väsymisen kannalta kriittisen rakenteen arviointi;
                                 
                              
                                    m)
                                 
                                 
                                    ’vaurionsietokyvyn tarkastuksella’ (DTI) dokumentoitua tarkastusvaatimusta tai muuta huoltotoimenpidettä, jonka tyyppihyväksyntätodistuksen tai rajoitetun tyyppihyväksyntätodistuksen haltija on määrittänyt vaurionsietokyvyn arvioinnin tuloksena. Vaurionsietokyvyn tarkastukseen kuuluvat tarkastettavat alueet, tarkastusmenettely, tarkastuksessa käytettävät menetelmät (mukaan lukien peräkkäiset tarkastusvaiheet sekä hyväksymis- ja hylkäysperusteet), tarkastuskynnys ja näihin tarkastuksiin mahdollisesti liittyvät toistuvat aikavälit. Vaurionsietokyvyn tarkastuksissa voidaan myös määrätä huoltotoimenpiteistä, kuten vaihdosta, korjauksesta tai muutostyöstä;
                                 
                              
                                    n)
                                 
                                 
                                    ’korjauksen arviointiohjeilla’ (REG) tyyppihyväksyntätodistuksen haltijan vahvistamaa prosessia, joka ohjaa lentotoiminnan harjoittajia määrittämään vaurionsietokyvyn tarkastuksia väsymiskriittiseen rakenteeseen vaikuttaville korjauksille, jotta varmistetaan kaikkien asiaankuuluvien korjausten jatkuva rakenteellinen eheys;
                                 
                              
                                    o)
                                 
                                 
                                    ’väsymiskriittisellä rakenteella’ (FCS) lentokoneen rakennetta, joka on altis lentokoneen katastrofaaliseen vikaan mahdollisesti johtaville väsymismurtumille.”
                                 
                              
                  
                        3)
                     
                     
                        Muutetaan liite I (osa 26) tämän asetuksen liitteen II mukaisesti.
                     
                  
         
            3 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 26 päivänä helmikuuta 2021, lukuun ottamatta liitteessä II olevaa 4 kohtaa, jota sovelletaan 26 päivänä elokuuta 2023.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä elokuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 212, 22.8.2018, s. 1.
         
            (2)  Komission asetus (EU) 2015/640, annettu 23 päivänä huhtikuuta 2015, lentotoiminnan lajin mukaisista täydentävistä yksityiskohtaisista lentokelpoisuusvaatimuksista ja asetuksen (EU) N:o 965/2012 muuttamisesta (EUVL L 106, 24.4.2015, s. 18).
         
            (3)  Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1).
         
            (4)  Lausunto 12/2016: Ageing aircraft structures.
         
            (5)  Lausunto 04/2019: Reduction of runway excursions and Class D compartments.
      
      
         
            LIITE I
            Lisätään asetuksen (EU) N:o 1321/2014 liitteessä I (osa M) olevaan M.A.302 kohdan d alakohtaan 3 alakohta seuraavasti:
            
                        ”3)
                     
                     
                        asetuksen (EU) 2015/640 liitteen I (osa 26) sovellettavat säännökset.”
                     
                  
      
      
         
            LIITE II
            Muutetaan asetuksen (EU) 2015/640 liite I (osa 26) seuraavasti:
            
                        1)
                     
                     
                        Korvataan sisällysluettelo seuraavasti:
                        
                           
                              ”LIITE I
                              
                                 Osa 26
                              
                              
                                 LENTOTOIMINNAN LAJIN MUKAISET TÄYDENTÄVÄT YKSITYISKOHTAISET LENTOKELPOISUUSVAATIMUKSET
                              
                              SISÄLTÖ
                              OSASTO A – YLEISET SÄÄNNÖKSET
                              
                                          26.10
                                       
                                       Toimivaltainen viranomainen
                                       
                                    
                                          26.20
                                       
                                       Tilapäisesti epäkuntoiset laitteet ja varusteet
                                       
                                    
                                          26.30
                                       
                                       Vaatimustenmukaisuuden osoittaminen
                                       
                                    OSASTO B – SUURET LENTOKONEET
                              
                                          26.50
                                       
                                       Istuimet, makuupaikat sekä istuin- ja olkavyöt
                                       
                                    
                                          26.60
                                       
                                       Pakkolasku – dynamiikkaa koskevat vaatimukset
                                       
                                    
                                          26.100
                                       
                                       Varauloskäyntien sijainti
                                       
                                    
                                          26.105
                                       
                                       Kulku varauloskäynneille
                                       
                                    
                                          26.110
                                       
                                       Varauloskäyntien merkinnät
                                       
                                    
                                          26.120
                                       
                                       Sisätilojen hätävalaistus ja hätävalojen käyttö
                                       
                                    
                                          26.150
                                       
                                       Sisätilojen varustelu
                                       
                                    
                                          26.155
                                       
                                       Rahtiosaston vuorauksen palo-ominaisuudet
                                       
                                    
                                          26.156
                                       
                                       Lämpöeristeet ja akustiset eristysmateriaalit
                                       
                                    
                                          26.157
                                       
                                       Luokan D osastojen muuntaminen
                                       
                                    
                                          26.160
                                       
                                       Palontorjunta käymälöissä
                                       
                                    
                                          26.170
                                       
                                       Sammuttimet
                                       
                                    
                                          26.200
                                       
                                       Laskutelineiden äänivaroituslaite
                                       
                                    
                                          26.205
                                       
                                       Riittämättömästä laskumatkasta varoittavat järjestelmät
                                       
                                    
                                          26.250
                                       
                                       Ohjaamon oven käyttömekanismi – ohjaamomiehistön jäsenen toimintakyvyn menetys
                                       
                                    
                                          26.300
                                       
                                       Vanhentuvien lentokoneiden rakenteiden jatkuvan rakenteellisen eheyden ohjelma – yleiset vaatimukset
                                       
                                    
                                          26.301
                                       
                                       Vaatimustenmukaisuussuunnitelma (rajoitetun) tyyppihyväksyntätodistuksen haltijoille
                                       
                                    
                                          26.302
                                       
                                       Väsymisen ja vaurionsietokyvyn arviointi
                                       
                                    
                                          26.303
                                       
                                       Voimassaolorajoitus
                                       
                                    
                                          26.304
                                       
                                       Korroosion esto-ohjelma
                                       
                                    
                                          26.305
                                       
                                       Jatkuvan rakenteellisen eheyden ohjelman voimassaolo
                                       
                                    
                                          26.306
                                       
                                       Väsymisen kannalta kriittinen perusrakenne
                                       
                                    
                                          26.307
                                       
                                       Tiedot vaurionsietokyvystä väsymisen kannalta kriittiseen rakenteeseen tehtyjä muutoksia varten
                                       
                                    
                                          26.308
                                       
                                       Tiedot vaurionsietokyvystä väsymisen kannalta kriittiseen rakenteeseen tehtyjä korjauksia varten
                                       
                                    
                                          26.309
                                       
                                       Korjausten arviointiohjeet
                                       
                                    
                                          26.330
                                       
                                       Tiedot vaurionsietokyvystä lisätyyppihyväksyntätodistuksia, muita tehtyjä suuria muutoksia ja tehtyjä korjauksia varten, siltä osin kuin ne vaikuttavat näihin muutoksiin tai lisätyyppihyväksyntätodistuksiin
                                       
                                    
                                          26.331
                                       
                                       Vaatimustenmukaisuussuunnitelma lisätyyppihyväksyntätodistuksen haltijoille
                                       
                                    
                                          26.332
                                       
                                       Väsymisen kannalta kriittiseen rakenteeseen vaikuttavien muutosten määrittäminen
                                       
                                    
                                          26.333
                                       
                                       Tiedot vaurionsietokyvystä 1 päivänä syyskuuta 2003 tai sen jälkeen hyväksyttyjä lisätyyppihyväksyntätodistuksia ja niihin vaikuttavia korjauksia varten
                                       
                                    
                                          26.334
                                       
                                       Tiedot vaurionsietokyvystä ennen 1 päivää syyskuuta 2003 hyväksyttyjä lisätyyppihyväksyntätodistuksia ja muita muutoksia sekä näiden muutosten korjauksia varten
                                       
                                    
                                          26.370
                                       
                                       Lentokelpoisuuden ylläpitoon liittyvät tehtävät ja ilma-aluksen huolto-ohjelma
                                       
                                    OSASTO C – SUURET HELIKOPTERIT
                              
                                          26.400
                                       
                                       Sammuttimet
                                       
                                    Lisäys I – Luettelo lentokonemalleista, joihin ei sovelleta tiettyjä liitteen I (osa 26) säännöksiä
                           
                        ;
                  
                        2)
                     
                     
                        Korvataan 26.10 kohta seuraavasti:
                        ”26.10   Toimivaltainen viranomainen
                        
                        
                                    a)
                                 
                                 
                                    Tämän liitteen soveltamiseksi toimivaltainen viranomainen, jolle lentotoiminnan harjoittajien on osoitettava, että ilma-alukset, joiden suunnittelu on jo sertifioitu, täyttävät tämän liitteen vaatimukset, on sen jäsenvaltion nimeämä viranomainen, jossa lentotoiminnan harjoittajan päätoimipaikka sijaitsee.
                                 
                              
                                    b)
                                 
                                 
                                    Tämän liitteen soveltamiseksi virasto on se toimivaltainen viranomainen, jolle tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen sekä muutos- ja korjaussuunnitelman hyväksyntöjen haltijoiden on osoitettava, että tyyppihyväksyntätodistukset, rajoitetut tyyppihyväksyntätodistukset, lisätyyppihyväksyntätodistukset sekä muutos- ja korjaussuunnitelmat täyttävät tämän liitteen vaatimukset.”
                                 
                              
                  
                        3)
                     
                     
                        Muutetaan 26.30 kohta seuraavasti:
                        
                                    a)
                                 
                                 
                                    Korvataan a ja b alakohta seuraavasti:
                                    
                                                ”a)
                                             
                                             
                                                Virasto julkaisee asetuksen (EU) 2018/1139 76 artiklan 3 kohdan mukaisesti sertifiointieritelmät, joita käytetään standardimenetelminä osoitettaessa tämän liitteen vaatimusten täyttyminen. Sertifiointieritelmien on oltava riittävän yksityiskohtaiset ja täsmälliset, jotta niistä ilmenevät ehdot, joiden mukaisesti tämän liitteen vaatimusten täyttyminen voidaan osoittaa.
                                             
                                          
                                                b)
                                             
                                             
                                                Lentotoiminnan harjoittajat ja tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen tai muutos- ja korjaussuunnitelman hyväksynnän haltijat voivat osoittaa tämän liitteen vaatimusten täyttymisen noudattamalla jompaakumpaa seuraavista:
                                                
                                                            i)
                                                         
                                                         
                                                            tämän kohdan a alakohdassa tarkoitetut viraston julkaisemat eritelmät tai vastaavat asetuksen (EU) N:o 748/2012 liitteessä I olevassa 21.B.70 kohdassa tarkoitetut viraston julkaisemat sertifiointieritelmät;
                                                         
                                                      
                                                            ii)
                                                         
                                                         
                                                            sellaiset tekniset standardit, jotka takaavat vastaavan turvallisuustason kuin mainittuihin sertifiointieritelmiin sisältyvät vaatimukset.”
                                                         
                                                      
                                          
                              
                                    b)
                                 
                                 
                                    Lisätään c alakohta seuraavasti:
                                    
                                                ”c)
                                             
                                             
                                                Tyyppihyväksyntätodistuksen, rajoitetun tyyppihyväksyntätodistuksen, lisätyyppihyväksyntätodistuksen tai muutos- ja korjaussuunnitelman hyväksynnän haltijoiden on annettava jokaisen tiedossa olevan lentokoneiden käyttäjän saataville kaikki jatkuvan lentokelpoisuuden ylläpitämistä koskeviin ohjeisiin (ICA) tehdyt muutokset, jotka ovat tarpeen tämän liitteen vaatimusten täyttymisen osoittamiseksi. Tämän asetuksen soveltamiseksi jatkuvan lentokelpoisuuden ylläpitämistä koskeviin ohjeisiin sisältyvät myös vaurionsietokyvyn tarkastukset (DTI), korjausten arviointiohjeet (REG), perustasoinen korroosionesto-ohjelma (CPCP) sekä luettelo väsymiskriittisistä rakenteista (FCS) ja lentokelpoisuusrajoitusjaksoista (ALS).”
                                             
                                          
                              
                  
                        4)
                     
                     
                        Lisätään 26.157 kohta seuraavasti:
                        ”26.157   Luokan D osastojen muuntaminen
                        
                        Lentotoiminnan harjoittajien, jotka harjoittavat lentotoimintaa kaupallisessa ilmakuljetuksessa käytettävillä, 1 päivänä tammikuuta 1958 tai sen jälkeen tyyppihyväksytyillä suurilla lentokoneilla, on varmistettava, että
                        
                                    a)
                                 
                                 
                                    niiden lentokoneiden osalta, joilla harjoitettavaan lentotoimintaan kuuluu matkustajien kuljettaminen, jokainen luokan D rahti- tai matkatavaraosasto sen tilavuudesta riippumatta on luokan C osastoihin sovellettavien sertifiointieritelmien mukainen;
                                 
                              
                                    b)
                                 
                                 
                                    niiden lentokoneiden osalta, joilla harjoitettavaan lentotoimintaan kuuluu ainoastaan rahdin kuljettaminen, jokainen luokan D rahtiosasto sen tilavuudesta riippumatta on joko luokan C tai luokan E osastoihin sovellettavien sertifiointieritelmien mukainen.”
                                 
                              
                  
                        5)
                     
                     
                        Lisätään 26.205 kohta seuraavasti:
                        ”26.205   Riittämättömästä laskumatkasta varoittavat järjestelmät
                        
                        
                                    a)
                                 
                                 
                                    Lentotoiminnan harjoittajien, jotka harjoittavat lentotoimintaa kaupallisessa ilmakuljetuksessa käytettävillä suurilla lentokoneilla, on varmistettava, että jokaisessa lentokoneessa, jolle on myönnetty ensimmäinen yksilöllinen lentokelpoisuustodistus 1 päivänä tammikuuta 2025 tai sen jälkeen, on riittämättömästä laskumatkasta varoittava järjestelmä.
                                 
                              
                                    b)
                                 
                                 
                                    Järjestelmä on suunniteltava siten, että riskiä suistua kiitotieltä pitkittäissuunnassa laskun aikana voidaan vähentää antamalla ohjaamomiehistölle varoitus lennon aikana ja maassa, jos on olemassa vaara, ettei lentokone pysty pysähtymään käytettävissä olevalla matkalla ennen kiitotien päätä.”
                                 
                              
                  
                        6)
                     
                     
                        Lisätään 26.300, 26.301, 26.302, 26.303, 26.304, 26.305, 26.306, 26.307, 26.308, 26.309, 26.330, 26.331, 26.332, 26.333, 26.334 ja 26.370 kohta seuraavasti:
                        ”26.300   Vanhentuvien lentokoneiden rakenteiden jatkuvan rakenteellisen eheyden ohjelma – yleiset vaatimukset
                        
                        
                                    a)
                                 
                                 
                                    Sellaisen turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan, joka on sertifioitu 1 päivänä tammikuuta 1958 tai sen jälkeen ja jonka tyyppihyväksyntähakemus on jätetty ennen 1 päivää tammikuuta 2019, on laadittava vanhentuvien lentokoneiden rakenteiden jatkuvan rakenteellisen eheyden ohjelma, jonka on täytettävä 26.301–26.309 kohdan vaatimukset.
                                 
                              
                                    b)
                                 
                                 
                                    Edellä olevaa a alakohtaa ei sovelleta lentokonemalliin, jolle on annettu tyyppihyväksyntätodistus ennen 26 päivää helmikuuta 2021 ja joka täyttää jonkin seuraavista vaatimuksista:
                                    
                                                i)
                                             
                                             
                                                se mainitaan tämän liitteen lisäyksessä 1 olevassa taulukossa A.1;
                                             
                                          
                                                ii)
                                             
                                             
                                                sillä ei harjoiteta lentotoimintaa enää 26 päivän helmikuuta 2021 jälkeen;
                                             
                                          
                                                iii)
                                             
                                             
                                                sitä ei ole sertifioitu siviililentotoimintaan, jossa kuljetetaan hyötykuormaa tai matkustajia;
                                             
                                          
                                                iv)
                                             
                                             
                                                sen rajoitettu tyyppihyväksyntätodistus, joka on vaurionsietokykyvaatimusten mukainen, on annettu ennen 26 päivää helmikuuta 2021 edellyttäen, että sitä ei käytetä enempää kuin 75 prosenttia koneen suunnittelun mukaisesta tavoitekäyttöiästä ja että sen pääasiallinen käyttötarkoitus on hyväksynnän haltijan valmistustoiminnan tukeminen;
                                             
                                          
                                                v)
                                             
                                             
                                                se on sertifioitu rajoitetulla tyyppihyväksyntätodistuksella ja suunniteltu pääasiassa palontorjuntaan.
                                             
                                          Edellä b alakohdan ii–v alakohdassa säädettyjä poikkeuksia sovelletaan vasta sen jälkeen, kun tyyppihyväksyntätodistuksen tai rajoitetun tyyppihyväksyntätodistuksen haltija on toimittanut virastolle hyväksyntää varten ennen 27 päivää toukokuuta 2021 luettelon, jossa määritetään lentokonetyyppi ja -mallit, versiot tai sarjanumerot sekä perusteet sille, miksi lentokone on sisällytetty luetteloon.
                                 
                              
                                    c)
                                 
                                 
                                    Kun kyseessä on lentokonemalli, jolle on annettu ensimmäinen tyyppihyväksyntätodistus ennen 26 päivää helmikuuta 2021 ja johon ei ole sisällytetty eikä tulla sisällyttämään mihinkään 26 päivänä helmikuuta 2022 ja sen jälkeen käytössä olevaan lentokoneeseen tehtyä muutosta tai korjausta, 26.307 kohdan a alakohdan ii ja iii alakohtaa ja 26.308 kohdan a alakohdan ii alakohtaa ei sovelleta, jos tyyppihyväksyntätodistuksen tai rajoitetun tyyppihyväksyntätodistuksen haltija toimittaa virastolle hyväksyntää varten ennen 26 päivää helmikuuta 2022 luettelon kaikista muutoksista ja korjauksista.
                                 
                              
                           26.301   Vaatimustenmukaisuussuunnitelma (rajoitetun) tyyppihyväksyntätodistuksen haltijoille
                        
                        
                                    a)
                                 
                                 
                                    Sellaista turbiinimoottorikäyttöistä suurta lentokonetta koskevan tyyppihyväksyntätodistuksen tai rajoitetun tyyppihyväksyntätodistuksen haltijan, joka on sertifioitu 1 päivänä tammikuuta 1958 tai sen jälkeen ja jonka tyyppihyväksyntähakemus on jätetty ennen 1 päivää tammikuuta 2019, on
                                    
                                                i)
                                             
                                             
                                                laadittava jatkuvaa rakenteellista eheyttä koskeva vaatimustenmukaisuussuunnitelma, jossa kuvataan, miten 26.302–26.309 kohdassa asetettujen vaatimusten noudattaminen on suunniteltu osoitettavan;
                                             
                                          
                                                ii)
                                             
                                             
                                                toimitettava i alakohdassa tarkoitettu jatkuvaa rakenteellista eheyttä koskeva vaatimustenmukaisuussuunnitelma virastolle hyväksyntää varten ennen 27 päivää toukokuuta 2021.
                                             
                                          
                              
                                    b)
                                 
                                 
                                    Hakijan, joka hakee 1 artiklan 2 kohdan c alakohdassa tarkoitettua tyyppihyväksyntätodistusta tai rajoitettua tyyppihyväksyntätodistusta, on
                                    
                                                i)
                                             
                                             
                                                laadittava jatkuvaa rakenteellista eheyttä koskeva vaatimustenmukaisuussuunnitelma, jossa kuvataan, miten 26.303–26.306 kohdassa asetettujen vaatimusten noudattaminen on suunniteltu osoitettavan;
                                             
                                          
                                                ii)
                                             
                                             
                                                toimitettava i alakohdassa tarkoitettu jatkuvaa rakenteellista eheyttä koskeva vaatimustenmukaisuussuunnitelma virastolle hyväksyntää varten ennen 27 päivää toukokuuta 2021 tai ennen todistuksen antamista, jos todistus annetaan myöhemmin.
                                             
                                          
                              
                           26.302   Väsymisen ja vaurionsietokyvyn arviointi
                        
                        
                                    a)
                                 
                                 
                                    Sellaisen vähintään 30 matkustajan kuljettamiseen sertifioidun tai hyötykuormakapasiteetiltaan vähintään 3 402 kilogramman (7 500 lb) suuruisen, 1 päivänä tammikuuta 1958 tai sen jälkeen sertifioidun turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan, jonka tyyppihyväksyntähakemus on jätetty ennen 1 päivää tammikuuta 2019, on suoritettava lentokoneen rakenteen väsymisen ja vaurionsietokyvyn arviointi ja määritettävä vaurionsietokyvyn tarkastus, jolla vältetään väsymisestä johtuvat katastrofaaliset viat lentokoneen koko käyttöiän ajan.
                                 
                              
                                    b)
                                 
                                 
                                    Ellei virasto ole jo hyväksynyt a alakohdassa tarkoitettua vaurionsietokyvyn tarkastuksen kuvaavaa dokumentaatiota asetuksen (EU) N:o 748/2012 liitteen I (21 osa) mukaisesti, tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava dokumentaatio virastolle hyväksyntää varten ennen 26 päivää helmikuuta 2023.
                                 
                              
                           26.303   Voimassaolorajoitus
                        
                        
                                    a)
                                 
                                 
                                    Sellaista turbiinimoottorikäyttöistä suurta lentokonetta koskevan tyyppihyväksyntätodistuksen tai rajoitetun tyyppihyväksyntätodistuksen haltijan, joka on sertifioitu 1 päivänä tammikuuta 1958 tai sen jälkeen, jonka tyyppihyväksyntähakemus on jätetty ennen 1 päivää tammikuuta 2019 ja jonka sertifioitu suurin lentoonlähtöpaino (MTOW) on yli 34 019 kilogrammaa (75 000 lb), on
                                    
                                                i)
                                             
                                             
                                                määrättävä voimassaolorajoitus (LOV) ja sisällytettävä se muutettuun lentokelpoisuusrajoitusjaksoon;
                                             
                                          
                                                ii)
                                             
                                             
                                                määritettävä ne nykyiset ja uudet huoltotoimenpiteet, joista voimassaolorajoitus riippuu, ja laadittava huoltotiedot, jotka lentotoiminnan harjoittajat tarvitsevat toteuttaakseen nämä huoltotoimenpiteet, sekä toimitettava huoltotoimenpiteitä varten annetut huoltotiedot virastolle sen kanssa sovitun sitovan aikataulun mukaisesti.
                                             
                                          Voimassaolorajoituksen määräämiseksi arvioitaviin lentokoneen rakenteellisiin kokoonpanoihin on kuuluttava kaikki tyyppihyväksyntätodistuksen mukaisesti ennen 26 päivää helmikuuta 2021 hyväksytyt mallin versiot ja johdannaiset sekä ennen 26 päivää helmikuuta 2021 julkaistussa lentokelpoisuusmääräyksessä vaaditut rakenteelliset muutokset ja vaihdot näiden lentokoneiden rakenteellisissa kokoonpanoissa.
                                    Poiketen siitä, mitä a alakohdan ii alakohdassa säädetään, turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan ei tarvitse laatia ja toimittaa virastolle huoltotietoja sellaista lentokonemallia koskevaa huoltotoimenpidettä varten, jolla ei harjoiteta lentotoimintaa enää huoltotoimenpiteeseen liittyvien huoltotietojen toimittamisen määräajan jälkeen. Jotta tämä poikkeus tulisi voimaan, tyyppihyväksyntätodistuksen tai rajoitetun tyyppihyväksyntätodistuksen haltijan on ilmoitettava siitä virastolle viimeistään sinä päivänä, jona lentotoiminta lentokonemallilla päättyy.
                                 
                              
                                    b)
                                 
                                 
                                    Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava a alakohdan mukaisesti määrätty voimassaolorajoitus ja mainitussa alakohdassa tarkoitettu lentokelpoisuusrajoitusjakson muutos sekä niiden sitova aikataulu virastolle hyväksyntää varten ennen i–iii alakohdassa vahvistettuja määräaikoja seuraavasti:
                                    
                                                i)
                                             
                                             
                                                26 päivään elokuuta 2022 mennessä sellaisten väsymisen kannalta kriittisten rakenteiden osalta, joiden sertifiointiperusteisiin ei kuulu vaurionsietokyvyn arviointi;
                                             
                                          
                                                ii)
                                             
                                             
                                                26 päivään helmikuuta 2026 mennessä sellaisten lentokoneen rakenteiden osalta, joiden täysimittainen väsymistestaus on käynnissä tämän muutosasetuksen voimaantulopäivänä;
                                             
                                          
                                                iii)
                                             
                                             
                                                26 päivään helmikuuta 2025 mennessä kaikkien muiden lentokoneen rakenteiden osalta.
                                             
                                          
                              
                                    c)
                                 
                                 
                                    Hakijan, joka hakee 1 artiklan 2 kohdan c alakohdassa tarkoitettua tyyppihyväksyntätodistusta tai rajoitettua tyyppihyväksyntätodistusta turbiinimoottorikäyttöiselle suurelle lentokoneelle, jonka suurin sallittu lentoonlähtöpaino (MTOW) on yli 34 019 kilogrammaa (75 000 lb), on
                                    
                                                i)
                                             
                                             
                                                määrättävä voimassaolorajoitus (LOV) ja sisällytettävä se lentokelpoisuusrajoitusjaksoon;
                                             
                                          
                                                ii)
                                             
                                             
                                                määritettävä ne nykyiset ja uudet huoltotoimenpiteet, joista voimassaolorajoitus riippuu, ja laadittava huoltotiedot, jotka lentotoiminnan harjoittajat tarvitsevat toteuttaakseen nämä huoltotoimenpiteet, sekä toimitettava huoltotoimenpiteitä varten annetut huoltotiedot virastolle sen kanssa sovitun sitovan aikataulun mukaisesti.
                                             
                                          
                              
                                    d)
                                 
                                 
                                    Hakijan, joka hakee 1 artiklan 2 kohdan c alakohdassa tarkoitettua tyyppihyväksyntätodistusta tai rajoitettua tyyppihyväksyntätodistusta, on toimitettava c alakohdan mukaisesti määrätty voimassaolorajoitus ja mainitussa kohdassa tarkoitettu lentokelpoisuusrajoitusjakso sekä niiden sitova aikataulu virastolle hyväksyntää varten.
                                 
                              
                                    e)
                                 
                                 
                                    Edellä d alakohdassa tarkoitettuihin velvoitteisiin sovelletaan seuraavia määräaikoja:
                                    
                                                i)
                                             
                                             
                                                ennen sitä päivää, jonka virasto on hyväksynyt hakijan suunnitelmassa sellaisten lentokoneen rakenteiden testien ja analyysien loppuun saattamista varten, jotka edellyttävät uusia täysimittaisia väsymistestejä voimassaolorajoituksen määräämisen tueksi;
                                             
                                          
                                                ii)
                                             
                                             
                                                ennen 26 päivää helmikuuta 2025 kaikkien muiden lentokoneen rakenteiden osalta.
                                             
                                          
                              
                           26.304   Korroosion esto-ohjelma
                        
                        
                                    a)
                                 
                                 
                                    Sellaista turbiinimoottorikäyttöistä suurta lentokonetta koskevan tyyppihyväksyntätodistuksen tai rajoitetun tyyppihyväksyntätodistuksen haltijan, joka on sertifioitu 1 päivänä tammikuuta 1958 tai sen jälkeen ja jonka tyyppihyväksyntähakemus on jätetty ennen 1 päivää tammikuuta 2019, on laadittava perustasoinen korroosionesto-ohjelma (CPCP).
                                 
                              
                                    b)
                                 
                                 
                                    Ellei virasto ole jo hyväksynyt a alakohdassa tarkoitettua perustasoista korroosionesto-ohjelmaa asetuksen (EU) N:o 748/2012 liitteessä 1 olevan 21.A.3B kohdan c alakohdan 1 alakohdan mukaisesti tai sitä ei ole hyväksytty viraston hyväksymässä huoltotoiminnan tarkastuslautakunnan raportissa (MRBR), tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava korroosionesto-ohjelma virastolle hyväksyntää varten ennen 26 päivää helmikuuta 2023.
                                 
                              
                                    c)
                                 
                                 
                                    Hakijan, joka hakee 1 artiklan 2 kohdan c alakohdassa tarkoitettua tyyppihyväksyntätodistusta tai rajoitettua tyyppihyväksyntätodistusta turbiinimoottorikäyttöiselle suurelle lentokoneelle, on laadittava perustasoinen korroosionesto-ohjelma ennen kuin tyyppihyväksyntätodistus annetaan.
                                 
                              
                           26.305   Jatkuvan rakenteellisen eheyden ohjelman voimassaolo
                        
                        
                                    a)
                                 
                                 
                                    Sellaisen turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan, joka on sertifioitu 1 päivänä tammikuuta 1958 tai sen jälkeen ja jonka tyyppihyväksyntähakemus on jätetty ennen 1 päivää tammikuuta 2019, on laadittava ja otettava käyttöön prosessi, jolla varmistetaan jatkuvan rakenteellisen eheyden ohjelman voimassaolo lentokoneen koko käyttöiän ajan ottaen huomioon huoltokokemus ja nykyinen lentotoiminta.
                                 
                              
                                    b)
                                 
                                 
                                    Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava kuvaus a alakohdassa tarkoitetusta prosessista virastolle hyväksyntää varten ennen 26 päivää helmikuuta 2023. Tyyppihyväksyntätodistuksen tai rajoitetun tyyppihyväksyntätodistuksen haltijan on otettava prosessi käyttöön kuuden kuukauden kuluessa siitä, kun virasto on hyväksynyt sen.
                                 
                              
                                    c)
                                 
                                 
                                    Edellä 1 artiklan 2 kohdan c alakohdassa tarkoitetun turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen hakijan on laadittava ja otettava käyttöön prosessi, jolla varmistetaan jatkuvan rakenteellisen eheyden ohjelman voimassaolo lentokoneen koko käyttöiän ajan ottaen huomioon huoltokokemus ja nykyinen lentotoiminta. Hakijan on toimitettava prosessin kuvaus virastolle hyväksyntää varten ennen 26 päivänä helmikuuta 2023 tai ennen todistuksen antamista, sen mukaan, kumpi näistä ajankohdista on myöhäisempi, ja otettava prosessi käyttöön kuuden kuukauden kuluessa siitä, kun virasto on hyväksynyt sen.
                                 
                              
                           26.306   Väsymisen kannalta kriittinen perusrakenne
                        
                        
                                    a)
                                 
                                 
                                    Sellaisen vähintään 30 matkustajan kuljettamiseen 1 päivänä tammikuuta 1958 tai sen jälkeen sertifioidun tai hyötykuormakapasiteetiltaan vähintään 3 402 kilogramman (7 500 lb) suuruisen turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan, jonka tyyppihyväksyntähakemus on jätetty ennen 1 päivää tammikuuta 2019, on määritettävä ja luetteloitava väsymiskriittiset perusrakenteet (FCBS) kaikkien tyyppihyväksyntätodistukseen tai rajoitettuun tyyppihyväksyntätodistukseen sisältyvien lentokonemallien versioiden ja johdannaisten osalta.
                                 
                              
                                    b)
                                 
                                 
                                    Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava luettelo a alakohdassa tarkoitetuista rakenteista virastolle hyväksyntää varten ennen 26 päivää elokuuta 2021.
                                 
                              
                                    c)
                                 
                                 
                                    Kun virasto on hyväksynyt a alakohdassa tarkoitetun luettelon, tyyppihyväksyntätodistuksen tai rajoitetun tyyppihyväksyntätodistuksen haltijan on asetettava se niiden lentotoiminnan harjoittajien ja henkilöiden saataville, joiden on noudatettava 26.330 ja 26.370 kohtaa.
                                 
                              
                                    d)
                                 
                                 
                                    Sellaista 1 artiklan 2 kohdan c alakohdassa tarkoitettua turbiinimoottorikäyttöistä suurta lentokonetta, joka sertifioidaan vähintään 30 matkustajan kuljettamiseen tai jonka hyötykuormakapasiteetti on vähintään 3 402 kilogrammaa (7 500 lb), koskevan tyyppihyväksyntätodistuksen tai rajoitetun tyyppihyväksyntätodistuksen hakijan on määritettävä ja luetteloitava väsymiskriittiset perusrakenteet (FCBS) kaikkien tyyppihyväksyntätodistukseen tai rajoitettuun tyyppihyväksyntätodistukseen sisältyvien lentokonemallien versioiden ja johdannaisten osalta. Hakijan on toimitettava luettelo näistä rakenteista virastolle hyväksyntää varten ennen 26 päivää elokuuta 2021 tai ennen todistuksen antamista, sen mukaan, kumpi näistä ajankohdista on myöhäisempi.
                                 
                              
                                    e)
                                 
                                 
                                    Kun virasto on hyväksynyt d alakohdassa tarkoitetun luettelon, 1 artiklan 2 kohdan c alakohdan mukaisen tyyppihyväksyntätodistuksen tai rajoitetun tyyppihyväksyntätodistuksen hakijan on asetettava se niiden lentotoiminnan harjoittajien ja henkilöiden saataville, joiden on noudatettava 26.370 kohtaa.
                                 
                              
                           26.307   Tiedot vaurionsietokyvystä väsymiskriittiseen rakenteeseen tehtyjä muutoksia varten
                        
                        
                                    a)
                                 
                                 
                                    Vähintään 30 matkustajan kuljettamiseen 1 päivänä tammikuuta 1958 tai sen jälkeen sertifioidun tai hyötykuormakapasiteetiltaan vähintään 3 402 kilogramman (7 500 lb) suuruisen turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan on 26 päivään helmikuuta 2021 mennessä tehtyjä muutoksia ja väsymiskriittisiä muutettuja rakenteita (FCMS) varten
                                    
                                                i)
                                             
                                             
                                                tarkistettava tehdyt suunnittelun muutokset (muutostyöt) ja määritettävä kaikki 26.306 kohdan mukaisesti määritettyihin väsymiskriittisiin perusrakenteisiin vaikuttavat muutokset;
                                             
                                          
                                                ii)
                                             
                                             
                                                määritettävä kunkin a alakohdan i alakohdan mukaisesti määritetyn muutoksen osalta siihen mahdollisesti liittyvät väsymiskriittiset muutetut rakenteet (FCMS);
                                             
                                          
                                                iii)
                                             
                                             
                                                suoritettava kunkin a alakohdan i alakohdan mukaisesti määritetyn muutoksen osalta vaurionsietokyvyn arviointi sekä laadittava ja dokumentoitava siihen liittyvät vaurionsietokyvyn tarkastukset;
                                             
                                          
                              
                                    b)
                                 
                                 
                                    Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava virastolle hyväksyntää varten ennen 26 päivään helmikuuta 2022 luettelo a alakohdan ii alakohdan mukaisesti määritetyistä väsymiskriittisistä muutetuista rakenteista (FCMS).
                                 
                              
                                    c)
                                 
                                 
                                    Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava virastolle hyväksyntää varten ennen 26 päivää elokuuta 2022 a alakohdan iii alakohdan mukaisesti suoritetusta arvioinnista saadut vaurionsietokykyä koskevat tiedot, jotka kattavat myös vaurionsietokyvyn tarkastuksen.
                                 
                              
                                    d)
                                 
                                 
                                    Kun virasto on hyväksynyt b alakohdan mukaisesti toimitetun luettelon väsymiskriittisistä muutetuista rakenteista, tyyppihyväksyntätodistuksen tai rajoitetun tyyppihyväksyntätodistuksen haltijan on asetettava se niiden lentotoiminnan harjoittajien ja henkilöiden saataville, joiden on noudatettava 26.330 ja 26.370 kohtaa.
                                 
                              
                           26.308   Tiedot vaurionsietokyvystä väsymiskriittiseen rakenteeseen tehtyjä korjauksia varten
                        
                        
                                    a)
                                 
                                 
                                    Vähintään 30 matkustajan kuljettamiseen 1 päivänä tammikuuta 1958 tai sen jälkeen sertifioidun tai hyötykuormakapasiteetiltaan vähintään 3 402 kilogramman (7 500 lb) suuruisen turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan on 26 päivään helmikuuta 2021 mennessä tehtyjä julkaistuja korjauksia varten
                                    
                                                i)
                                             
                                             
                                                tarkistettava korjaustiedot ja määritettävä jokainen tiedoissa eritelty korjaus, joka vaikuttaa 26.306 kohdan a alakohdan mukaisesti määritettyyn väsymiskriittiseen perusrakenteeseen ja 26.307 kohdan a alakohdan ii alakohdan mukaisesti määritettyyn väsymiskriittiseen muutettuun rakenteeseen;
                                             
                                          
                                                ii)
                                             
                                             
                                                suoritettava vaurionsietokyvyn arviointi kunkin a alakohdan i alakohdan mukaisesti määritetyn korjauksen osalta, ellei sitä ole aiemmin tehty.
                                             
                                          
                              
                                    b)
                                 
                                 
                                    Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava virastolle hyväksyntää varten ennen 26 päivää toukokuuta 2022 a alakohdan iii alakohdan mukaisesti suoritetusta arvioinnista saatavat vaurionsietokykyä koskevat tiedot, jotka kattavat myös vaurionsietokyvyn tarkastuksen, ellei tietoja ole jo hyväksytty asetuksen (EU) N:o 748/2012 (osa 21) liitteessä I olevan 21.A.435 kohdan b alakohdan 2 alakohdan mukaisesti ennen 26 päivää elokuuta 2022.
                                 
                              
                           26.309   Korjausten arviointiohjeet
                        
                        
                                    a)
                                 
                                 
                                    Sellaisen vähintään 30 matkustajan kuljettamiseen 1 päivänä tammikuuta 1958 tai sen jälkeen sertifioidun tai hyötykuormakapasiteetiltaan vähintään 3 402 kilogramman (7 500 lb) turbiinimoottorikäyttöisen suuren lentokoneen tyyppihyväksyntätodistuksen tai rajoitetun tyyppihyväksyntätodistuksen haltijan, jonka tyyppihyväksyntätodistus tai rajoitettu tyyppihyväksyntätodistus on annettu ennen 11 päivää tammikuuta 2008, on laadittava korjausten arviointiohjeet (REG), joissa vahvistetaan
                                    
                                                i)
                                             
                                             
                                                sellainen korjattavien lentokoneiden tarkastusprosessi, jonka avulla voidaan määrittää ja dokumentoida kaikki tehdyt korjaukset, jotka vaikuttavat 26.306 kohdan a alakohdan ja 26.307 kohdan a alakohdan ii alakohdan mukaisesti määritettyyn väsymisen kannalta kriittiseen rakenteeseen;
                                             
                                          
                                                ii)
                                             
                                             
                                                prosessi, jonka mukaan lentotoiminnan harjoittajat voivat teettää vaurionsietokyvyn tarkastuksen a alakohdan i alakohdan mukaisesti määritettyjä korjauksia varten;
                                             
                                          
                                                iii)
                                             
                                             
                                                toteutusaikataulu, joka sisältää aikarajat lentokoneiden tarkastusten suorittamiselle, vaurionsietokyvyn tarkastusten teettämiselle ja vaurionsietokyvyn tarkastusten sisällyttämiselle lentokonetta käyttävän lentotoiminnan harjoittajan huolto-ohjelmaan.
                                             
                                          
                              
                                    b)
                                 
                                 
                                    Tyyppihyväksyntätodistuksen tai rajoitetun tyyppihyväksyntätodistuksen haltijan on toimitettava a alakohdan mukaisesti laaditut korjausten arviointiohjeet virastolle hyväksyntää varten ennen 26 päivää helmikuuta 2023.
                                 
                              
                           26.330   Tiedot vaurionsietokyvystä lisätyyppihyväksyntätodistuksia, muita tehtyjä suuria muutoksia ja tehtyjä korjauksia varten, siltä osin kuin ne vaikuttavat näihin muutoksiin tai lisätyyppihyväksyntätodistuksiin
                        
                        
                                    a)
                                 
                                 
                                    Sellaisen lisätyyppihyväksyntätodistuksen haltijan, joka on annettu suurelle muutokselle ennen 26 päivää helmikuuta 2021, tai sellaisen suuren muutoksen hyväksynnän haltijan, joka on katsottu asetuksen (EU) N:o 748/2012 4 artiklan mukaisesti hyväksytyksi ja joka koskee 1 päivänä tammikuuta 1958 tai sen jälkeen vähintään 30 matkustajan kuljettamiseen sertifioituja tai hyötykuormakapasiteetiltaan vähintään 3 402 kilogramman (7 500 lb) suuruisia suuria lentokoneita, on tuettava niitä lentotoiminnan harjoittajia, joiden on noudatettava 26.370 kohdan a alakohdan ii alakohtaa, lieventämällä muutoksista ja niiden korjauksista aiheutuvia kielteisiä vaikutuksia lentokoneen rakenteeseen, ja noudatettava 26.331–26.334 kohdan vaatimuksia.
                                 
                              
                                    b)
                                 
                                 
                                    Edellä olevaa a alakohtaa ei sovelleta sellaisten lentokonemallien suuriin muutoksiin ja korjauksiin, jotka on sertifioitu ensimmäisen kerran ennen 26 päivää helmikuuta 2021, kun lentokonemalli täyttää jonkin seuraavista vaatimuksista:
                                    
                                                i)
                                             
                                             
                                                se mainitaan lisäyksessä 1 olevassa taulukossa A.1;
                                             
                                          
                                                ii)
                                             
                                             
                                                sillä ei harjoiteta lentotoimintaa enää 26 päivän helmikuuta 2021 jälkeen;
                                             
                                          
                                                iii)
                                             
                                             
                                                sitä ei ole sertifioitu siviililentotoimintaan, jossa kuljetetaan hyötykuormaa tai matkustajia;
                                             
                                          
                                                iv)
                                             
                                             
                                                sillä on rajoitettu tyyppihyväksyntätodistus ja se on sertifioitu vaurionsietokykyä koskevien vaatimusten mukaisesti edellyttäen, että sitä ei käytetä enempää kuin 75 prosenttia koneen suunnittelun mukaisesta tavoitekäyttöiästä ja että sen pääasiallinen käyttötarkoitus on rajoitetun tyyppihyväksyntätodistuksen haltijan valmistustoiminnan tukeminen;
                                             
                                          
                                                v)
                                             
                                             
                                                se on sertifioitu rajoitetulla tyyppihyväksyntätodistuksella ja suunniteltu pääasiassa palontorjuntaan.
                                             
                                          
                              
                                    c)
                                 
                                 
                                    Edellä olevaa a alakohtaa ei sovelleta sellaisen lentokoneen suuriin muutoksiin ja korjauksiin, joka on sertifioitu ensimmäisen kerran ennen 26 päivää helmikuuta 2021, edellyttäen ettei muutoksia tai korjauksia ole tehty eikä tulla tekemään mihinkään lentokoneeseen, joka on käytössä 26 päivänä elokuuta 2022 tai sen jälkeen.
                                 
                              
                                    d)
                                 
                                 
                                    Edellä b alakohdan ii–v alakohdassa ja c alakohdassa säädettyjä poikkeuksia sovelletaan vasta sen jälkeen, kun muutoshyväksynnän haltija on toimittanut virastolle hyväksyntää varten ennen 26 päivää helmikuuta 2022 luettelon väsymiskriittiseen perusrakenteeseen vaikuttavista muutoksista sekä perusteet sille, miksi muutos on sisällytetty luetteloon.
                                 
                              
                           26.331   Vaatimustenmukaisuussuunnitelma lisätyyppihyväksyntätodistuksen haltijoille
                        
                        Muutoshyväksynnän haltijan on
                        
                                    a)
                                 
                                 
                                    laadittava vaatimustenmukaisuussuunnitelma, jossa otetaan huomioon 26.332–26.334 kohdan vaatimukset;
                                 
                              
                                    b)
                                 
                                 
                                    toimitettava a alakohdassa tarkoitettu vaatimustenmukaisuussuunnitelma virastolle hyväksyntää varten ennen 25 päivää elokuuta 2021.
                                 
                              
                           26.332   Väsymisen kannalta kriittiseen rakenteeseen vaikuttavien muutosten määrittäminen
                        
                        
                                    a)
                                 
                                 
                                    Muutoshyväksynnän haltijan on
                                    
                                                i)
                                             
                                             
                                                tarkistettava muutokset ja määritettävä väsymiskriittiseen perusrakenteeseen vaikuttavat muutokset;
                                             
                                          
                                                ii)
                                             
                                             
                                                määritettävä kunkin a alakohdan i alakohdan mukaisesti määritetyn muutoksen osalta siihen mahdollisesti liittyvät väsymiskriittiset muutetut rakenteet;
                                             
                                          
                                                iii)
                                             
                                             
                                                määritettävä kuhunkin a alakohdan i alakohdan mukaisesti määritettyyn muutokseen vaikuttavat julkaistut korjaukset.
                                             
                                          
                              
                                    b)
                                 
                                 
                                    Sellaisen muutoshyväksynnän haltijan, joka on annettu 1 päivänä syyskuuta 2003 tai sen jälkeen, on laadittava ja toimitettava virastolle hyväksyntää varten ennen 26 päivää helmikuuta 2022 luettelo muutoksista ja a alakohdan i ja ii alakohdan mukaisesti määritetyistä väsymiskriittisistä muutetuista rakenteista sekä asetettava viraston hyväksynnän saamisen jälkeen luettelo niiden henkilöiden ja lentotoiminnan harjoittajien saataville, joiden on noudatettava 26.370 kohdan b alakohdan ii alakohtaa.
                                 
                              
                                    c)
                                 
                                 
                                    Ennen 1 päivää syyskuuta 2003 annetun muutoshyväksynnän haltijan on
                                    
                                                i)
                                             
                                             
                                                laadittava luettelo a alakohdan i alakohdan mukaisesti määritetyistä muutoksista ja toimitettava se virastolle hyväksyntää varten ennen 26 päivää helmikuuta 2022;
                                             
                                          
                                                ii)
                                             
                                             
                                                sellaisen lentotoiminnan harjoittajan pyynnöstä, jonka on muutosta varten noudatettava 26.370 kohdan a alakohdan ii alakohtaa, määritettävä ja luetteloitava muutokseen mahdollisesti liittyvät väsymiskriittiset muutetut rakenteet ja toimitettava nämä tiedot virastolle hyväksyntää varten 12 kuukauden kuluessa siitä, kun lentotoiminnan harjoittaja esitti pyynnön;
                                             
                                          
                                                iii)
                                             
                                             
                                                asetettava nämä tiedot niiden henkilöiden ja lentotoiminnan harjoittajien saataville, joiden on noudatettava 26.370 kohdan b alakohdan ii alakohtaa, kun c alakohdan i ja ii alakohdan mukaisesti mahdollisesti toimitetut tiedot on hyväksytty.
                                             
                                          
                              
                           26.333   Tiedot vaurionsietokyvystä 1 päivänä syyskuuta 2003 tai sen jälkeen hyväksyttyjä lisätyyppihyväksyntätodistuksia ja niihin vaikuttavia korjauksia varten
                        
                        
                                    a)
                                 
                                 
                                    Sellaisen muutoshyväksynnän haltijan, joka on annettu 1 päivänä syyskuuta 2003 tai sen jälkeen, on
                                    
                                                i)
                                             
                                             
                                                suoritettava 26.332 kohdan a alakohdan i alakohdan mukaisesti määritettyjen muutosten ja 26.332 kohdan a alakohdan iii alakohdan mukaisesti määritettyjen julkaistujen korjausten osalta vaurionsietokyvyn arviointi;
                                             
                                          
                                                ii)
                                             
                                             
                                                laadittava ja dokumentoitava asiaankuuluva vaurionsietokyvyn tarkastus, ellei sitä ole jo tehty.
                                             
                                          
                              
                                    b)
                                 
                                 
                                    Muutoshyväksynnän haltijan on toimitettava virastolle hyväksyntää varten a alakohdan i alakohdan mukaisesti suoritetusta vaurionsietokyvyn arvioinnista saadut vaurionsietokykyä koskevat tiedot ennen 26 päivää helmikuuta 2023, ellei tietoja ole jo hyväksytty asetuksen (EU) N:o 748/2012 liitteessä I (21 osa) olevan 21.B.111 kohdan mukaisesti.
                                 
                              
                                    c)
                                 
                                 
                                    Poiketen siitä, mitä b alakohdassa säädetään, sellaisten muutosten osalta, joiden sertifiointiperusteisiin ei ole kuulunut vaurionsietokyvyn arviointivaatimusta, a alakohdassa tarkoitetun muutoshyväksynnän haltijan on toimitettava a alakohdan mukaisesti suoritetusta vaurionsietokyvyn arvioinnista saadut vaurionsietoa koskevat tiedot virastolle hyväksyntää varten seuraavien määräaikojen kuluessa, sen mukaan, kumpi näistä ajankohdista on myöhäisempi:
                                    
                                                i)
                                             
                                             
                                                ennen kuin lentokoneella, johon muutos on tehty, harjoitetaan asetuksen (EU) N:o 965/2012 (*) liitteen IV (osa CAT) mukaista lentotoimintaa; tai
                                             
                                          
                                                ii)
                                             
                                             
                                                ennen 26 päivää helmikuuta 2023.
                                             
                                          
                              
                           26.334   Tiedot vaurionsietokyvystä ennen 1 päivää syyskuuta 2003 hyväksyttyjä lisätyyppihyväksyntätodistuksia ja muita muutoksia sekä näiden muutosten korjauksia varten
                        
                        
                                    a)
                                 
                                 
                                    Ennen 1 päivää syyskuuta 2003 annetun muutoshyväksynnän haltijan on
                                    
                                                i)
                                             
                                             
                                                suoritettava 26.332 kohdan a alakohdan i alakohdan mukaisesti määritettyjen muutosten ja 26.332 kohdan a alakohdan ii alakohdan mukaisesti määritettyjen julkaistujen korjausten osalta vaurionsietokyvyn arviointi;
                                             
                                          
                                                ii)
                                             
                                             
                                                laadittava ja dokumentoitava asiaankuuluva vaurionsietokyvyn tarkastus, ellei sitä ole jo tehty;
                                             
                                          
                              
                                    b)
                                 
                                 
                                    Muutoshyväksynnän haltijan on toimitettava a alakohdan i alakohdan mukaisesti suoritetusta arvioinnista saadut vaurionsietokykyä koskevat tiedot virastolle hyväksyntää varten seuraavien määräaikojen kuluessa, sen mukaan, kumpi näistä ajankohdista on myöhäisempi:
                                    
                                                i)
                                             
                                             
                                                ennen kuin lentokoneella, johon muutos on tehty, harjoitetaan asetuksen (EU) N:o 965/2012 liitteen IV (osa CAT) mukaista lentotoimintaa; tai
                                             
                                          
                                                ii)
                                             
                                             
                                                ennen 26 päivää helmikuuta 2023.
                                             
                                          
                              
                           26.370   Lentokelpoisuuden ylläpitoon liittyvät tehtävät ja ilma-aluksen huolto-ohjelma
                        
                        
                                    a)
                                 
                                 
                                    Lentotoimintaa 1 päivänä tammikuuta 1958 tai sen jälkeen sertifioiduilla turbiinimoottorikäyttöisillä suurilla lentokoneilla harjoittavien lentotoiminnan harjoittajien tai tällaisten lentokoneiden omistajien on varmistettava vanhentuvien lentokoneiden rakenteiden jatkuva lentokelpoisuus laatimalla komission asetuksen (EU) N:o 1321/2014 (**) liitteessä I (M osa) olevan M.A.302 kohdan mukainen ilma-aluksen huolto-ohjelma, johon on sisällyttävä
                                    
                                                i)
                                             
                                             
                                                hyväksytty vaurionsietokykyyn perustuva tarkastusohjelma vähintään 30 matkustajan kuljettamiseen sertifioiduille tai hyötykuormakapasiteetiltaan yli 3 402 kilogramman (7 500 lb) suuruisille lentokoneille;
                                             
                                          
                                                ii)
                                             
                                             
                                                keino puuttua haitallisiin vaikutuksiin, joita korjauksilla ja muutostöillä voi olla väsymiskriittiseen rakenteeseen ja a alakohdan i alakohdassa säädettyihin tarkastuksiin, sellaisia lentokoneita varten, joilla harjoitetaan asetuksen (EU) N:o 965/2012 liitteen IV (osa CAT) mukaista lentotoimintaa ja jotka on sertifioitu vähintään 30 matkustajan kuljettamiseen tai joiden hyötykuormakapasiteetti on yli 3 402 kilogrammaa (7 500 lb);
                                             
                                          
                                                iii)
                                             
                                             
                                                hyväksytty voimassaolorajoitus lentokoneille, joiden suurin sallittu lentoonlähtöpaino (MTOW) on yli 34 019 kilogrammaa (75 000 lb);
                                             
                                          
                                                iv)
                                             
                                             
                                                korroosionesto-ohjelma;
                                             
                                          
                              
                                    b)
                                 
                                 
                                    Edellä a alakohdassa tarkoitettuun velvoitteeseen sovelletaan seuraavia määräaikoja:
                                    
                                                i)
                                             
                                             
                                                ilma-aluksen huolto-ohjelma on tarkistettava a alakohdan i, ii ja iv alakohdan vaatimusten huomioon ottamiseksi ennen 26 päivää helmikuuta 2024 tai ennen kuin lentokoneella harjoitetaan lentotoimintaa, sen mukaan, kumpi näistä ajankohdista on myöhäisempi;
                                             
                                          
                                                ii)
                                             
                                             
                                                ilma-aluksen huolto-ohjelma on tarkistettava a alakohdan iii alakohdan vaatimusten huomioon ottamiseksi ennen 26 päivää elokuuta 2021 tai kuuden kuukauden kuluttua voimassaolorajoituksen julkaisusta taikka ennen kuin lentokoneella harjoitetaan lentotoimintaa, sen mukaan, mikä näistä ajankohdista on myöhäisin;
                                             
                                          
                              
                                    c)
                                 
                                 
                                    Lentokonemalliin, joka on sertifioitu ensimmäisen kerran ennen 26 päivä helmikuuta 2021 ja
                                    
                                                i)
                                             
                                             
                                                jolla ei harjoiteta lentotoimintaa enää 26 päivän helmikuuta 2024 jälkeen, ei sovelleta a alakohdan i, ii ja iv alakohtaa;
                                             
                                          
                                                ii)
                                             
                                             
                                                jolla ei harjoiteta lentotoimintaa enää 26 päivän elokuuta 2021 jälkeen, ei sovelleta a alakohdan iii alakohtaa;
                                             
                                          
                                                iii)
                                             
                                             
                                                jonka rajoitettu tyyppihyväksyntätodistus on annettu vaurionsietokykyvaatimusten mukaisesti ennen 26 päivää helmikuuta 2021 edellyttäen, että sitä ei käytetä enempää kuin 75 prosenttia koneen suunnittelun mukaisesta tavoitekäyttöiästä ja että sen pääasiallinen käyttötarkoitus on hyväksynnän haltijan valmistustoiminnan tukeminen, ei sovelleta a alakohdan i, ii ja iv alakohtaa;
                                             
                                          
                              
                                    d)
                                 
                                 
                                    Lentokonemalliin, jolle on annettu rajoitettu tyyppihyväksyntätodistus ennen 26 päivää helmikuuta 2021 ja joka on tarkoitettu pääasiassa palontorjuntaan, ei sovelleta a alakohdan i ja ii alakohtaa.
                                 
                              
                           (*)  Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1)."
                        
                        
                           (**)  Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1).”"
                        
                     
                  
                        7)
                     
                     
                        Lisätään lisäys 1 seuraavasti:
                        
                           
                              ”Lisäys 1
                              Luettelo lentokonemalleista, joihin ei sovelleta tiettyjä liitteen I (osa 26) säännöksiä
                              
                                 Taulukko A.1
                              
                              
                                          Tyyppihyväksyntätodistuksen haltija
                                       
                                       
                                          Tyyppi
                                       
                                       
                                          Mallit
                                       
                                       
                                          Liitteen I (osa 26) säännökset, joita EI sovelleta
                                       
                                    
                                          The Boeing Company
                                       
                                       
                                          707
                                       
                                       
                                          Kaikki
                                       
                                       
                                          26.301–26.334
                                       
                                    
                                          The Boeing Company
                                       
                                       
                                          720
                                       
                                       
                                          Kaikki
                                       
                                       
                                          26.301–26.334
                                       
                                    
                                          The Boeing Company
                                       
                                       
                                          DC-10
                                       
                                       
                                          DC-10-10
                                          DC-10-30
                                          DC-10-30F
                                       
                                       
                                          26.301–26.334
                                       
                                    
                                          The Boeing Company
                                       
                                       
                                          DC-8
                                       
                                       
                                          Kaikki
                                       
                                       
                                          26.301–26.334
                                       
                                    
                                          The Boeing Company
                                       
                                       
                                          DC-9
                                       
                                       
                                          DC-9-11, DC-9-12, DC-9-13, DC-9-14,DC-9-15, DC-9-15F, DC-9-21, DC-9-31,DC-9-32, DC-9-32 (VC-9C), DC-9-32F,DC-9-32F (C-9A, C-9B), DC-9-33F, DC-9-34, DC-9-34F, DC-9-41, DC-9-51
                                       
                                       
                                          26.301–26.334
                                       
                                    
                                          The Boeing Company
                                       
                                       
                                          MD-90
                                       
                                       
                                          MD-90-30
                                       
                                       
                                          26.301–26.334
                                       
                                    
                                          FOKKER SERVICES B.V.
                                       
                                       
                                          F27
                                       
                                       
                                          Sarja 100, 200, 300, 400, 500, 600, 700
                                       
                                       
                                          26.301–26.334
                                       
                                    
                                          FOKKER SERVICES B.V.
                                       
                                       
                                          F28
                                       
                                       
                                          Sarja 1000, 1000C, 2000, 3000, 3000C, 3000R, 3000RC, 4000
                                       
                                       
                                          26.301–26.334
                                       
                                    
                                          GULFSTREAM AEROSPACE CORP.
                                       
                                       
                                          G-159
                                       
                                       
                                          G-159 (Gulfstream I)
                                       
                                       
                                          26.301–26.334
                                       
                                    
                                          GULFSTREAM AEROSPACE CORP.
                                       
                                       
                                          G-II_III_IV_V
                                       
                                       
                                          G-1159A (GIII)
                                          G-1159B (GIIB)
                                          G-1159 (GII)
                                       
                                       
                                          26.301–26.334
                                       
                                    
                                          KELOWNA FLIGHTCRAFT LTD.
                                       
                                       
                                          CONVAIR 340/440
                                       
                                       
                                          440
                                       
                                       
                                          26.301–26.334
                                       
                                    
                                          LEARJET INC.
                                       
                                       
                                          Learjet 24/25/31/36/35/55/60
                                       
                                       
                                          24,24A,24B,24B-A,24D, 24D-A,24F,24F-A,25,25B,25C,25D,25F
                                       
                                       
                                          26.301–26.334
                                       
                                    
                                          LOCKHEED MARTIN CORPORATION
                                       
                                       
                                          1329
                                       
                                       
                                          Kaikki
                                       
                                       
                                          26.301–26.334
                                       
                                    
                                          LOCKHEED MARTIN CORPORATION
                                       
                                       
                                          188
                                       
                                       
                                          Kaikki
                                       
                                       
                                          26.301–26.334
                                       
                                    
                                          LOCKHEED MARTIN CORPORATION
                                       
                                       
                                          382
                                       
                                       
                                          382, 382B, 382E, 382F, 382G
                                       
                                       
                                          26.301–26.334
                                       
                                    
                                          LOCKHEED MARTIN CORPORATION
                                       
                                       
                                          L-1011
                                       
                                       
                                          Kaikki
                                       
                                       
                                          26.301–26.334
                                       
                                    
                                          PT. DIRGANTARA INDONESIA
                                       
                                       
                                          CN-235
                                       
                                       
                                          Kaikki
                                       
                                       
                                          26.301–26.334
                                       
                                    
                                          SABRELINER CORPORATION
                                       
                                       
                                          NA-265
                                       
                                       
                                          NA-265-65
                                       
                                       
                                          26.301–26.334
                                       
                                    
                                          VIKING AIR LIMITED
                                       
                                       
                                          SD3
                                       
                                       
                                          SD3-30
                                          Sherpa
                                          SD3 Sherpa
                                       
                                       
                                          26.301–26.334
                                       
                                    
                                          VIKING AIR LIMITED
                                       
                                       
                                          DHC-7
                                       
                                       
                                          Kaikki
                                       
                                       
                                          26.301–26.334
                                       
                                    
                                          VIKING AIR LIMITED
                                       
                                       
                                          CL-215
                                       
                                       
                                          CL-215-6B11
                                       
                                       
                                          26.301–26.334
                                       
                                    
                                          TUPOLEV PUBLIC STOCK COMPANY
                                       
                                       
                                          TU-204
                                       
                                       
                                          204–120CE
                                       
                                       
                                          26.301–26.334
                                       
                                    
                        
                     
                  
               (*)  Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1).
            
               (**)  Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1).””